Document ID: /roh_data/filtered/fineweb-2-filterrobots_roh.jsonl.gz/9469

Stefanie Tornow – cant
Beat Baumli – ghitara/loop
Seigi quei cun sias balladas ruasseivlas, sias bossa novas sidamericanas ni tetels sperts e plein tensiun, il duo fascinescha adina puspei cun siu stil estetic, arranschaments interessants, la bellezia vusch dalla cantadura, solos brigliants dil ghitarist ed in repertori variont cun tocs dil broadway, canzuns da musicals e standards classics da differentas epocas dil jazz.
BEAT SUR DA STEFANIE: Ei dat probablamein mo paucas cantaduras che san cantar cun ina tala levezia e tgunschadad sco Stefanie. Jeu hai grond plascher d’astgar accumpignar cun mia ghitara la cumbinaziun da siu immens talent e sia bellezia vusch.
STEFANIE SUR DA BEAT: Jeu sun naven dall’entschatta stada impressiunada dil stil delicat e plein fassettas da Beat en cumbinaziun cun sia moda da sunar energetica e ritmica enragischada profundamein ella tradiziun da jazz. Cun sias qualitads eis el in ghitarist senza paregl ed in accumpignader perfetg per mei.